| **Asettamispäätös** |  |
| --- | --- |
|  | VN/22084/2022  VN/22084/2022-VM-1 |
|  |  |
| 11.8.2022 |  |

Sähkön hinta -työryhmä

Asettaminen Valtiovarainministeriö on tänään asettanut työryhmän selvittämään toimenpiteitä sähkön hinnan kehitykseen ja sen seurauksiin vaikuttamiseksi.

Toimikausi Työryhmän toimikausi on 11.8.2022 – 15.9.2022.

Tausta Sähkön hinta on noussut tuntuvasti viimeisen vuoden aikana Suomessa ja laajasti muualla Euroopassa. Ennusteiden mukaan sähkön hinta nousee edelleen etenkin tulevan talven aikana. Sähkön korkealla hinnalla ja hintapiikeillä voi olla merkittäviä vaikutuksia kotitalouksien ja yritysten taloudelliseen asemaan.

Valtiovarainministeriön sisäisten talousarvioneuvotteluiden yhteydessä 4.8.2022 linjattiin, että vuoden 2022 talousarvioneuvotteluihin mennessä selvitetään mahdollisia toimenpiteitä korkean sähkön hinnan vaikutusten lieventämiseksi.

Tehtävä Työryhmän tehtävänä on selvittää syksyn 2022 talousarvioneuvotteluihin mennessä mahdollisia toimia korkean sähkön hinnan vaikutusten lieventämiseksi.

Tarkasteltavat toimet voivat liittyä esimerkiksi sähkömarkkinoiden toimintaan, verotukseen, energiatehokkuuteen, energian säästämiseen tai suoriin tukimuotoihin liittyviin tukitoimenpiteisiin.

Työryhmä käsittelee myös sähkön hinnan mennyttä kehitystä, muiden maiden toteuttamia sähkön hintaan liittyviä tukitoimia sekä arvioita sähkön hinnan tulevasta kehityksestä mahdollisen tuen ajallisen kohdistamisen näkökulmasta.

Työryhmä raportoi työnsä aikana varautumisen ministerityöryhmälle.

Työryhmä voi kuulla työssään asiantuntijoita.

Organisointi

*Puheenjohtaja*

Talouspolitiikan koordinaattori, ylijohtaja Lauri Kajanoja, valtiovarainministeriö

*Varapuheenjohtaja*

Johtava erityisasiantuntija Olli Kärkkäinen, valtiovarainministeriö

*Jäsenet*

Osastopäällikkö, ylijohtaja Terhi Järvikare, valtiovarainministeriö

Hallitusneuvos Merja Sandell, valtiovarainministeriö

Finanssineuvos Laura Vartia, valtiovarainministeriö

Osastopäällikkö, ylijohtaja Riku Huttunen, työ- ja elinkeinoministeriö

Teollisuusneuvos Petteri Kuuva, työ- ja elinkeinoministeriö

Hallitusneuvos Arto Rajala, työ- ja elinkeinoministeriö

Johtava asiantuntija Bettina Lemström, työ- ja elinkeinoministeriö

*Asiantuntijasihteeristö*

Veroasiantuntija Jussi Kiviluoto, valtiovarainministeriö

Erityisasiantuntija Petri Hirvonen, työ- ja elinkeinoministeriö

Kustannukset ja rahoitus

Työ tehdään virkatyönä ja työhön osallistumisesta ei makseta erillistä palkkiota eikä matkakuluja. Muut mahdollisesti aiheutuvat kustannukset maksetaan valtiovarainministeriön toimintamenoista momentilta 28.01.01 (3000 110 999, KHT:n yhteiset).

Valtiovarainministeri Annika Saarikko

Hallitusneuvos Karri Safo

Jakelu Työryhmän puheenjohtajat ja jäsenet

Tiedoksi Työ- ja elinkeinoministeriö